Romeo: il-kelb fortunat f'nofs it-tifrik
Romeo: il-kelb ta' lewn id-deheb li seraq bosta qlub, għaliex għaxart'ijiem wara t-terremot li heżżeż l-Italja, inħareġ ħaj mit-tifrik qawwi u sħiħ. Filmat maħruġ mid-Dipartiment tal-Protezzjoni Ċivili Taljan juri numru ta' pumpiera joħorġu l- golden retreiver minn qalb binja mfarrka f'Amatrice. Ħiereġ mit-tifrik iferfer denbu, Romeo xorob l-ilma għall-ewwel darba f'madwar mitejn u tletin siegħa, u ġie kkonfermat li jinsab f'qagħda tajba u f'saħħtu.